ניתן היה לאבחן את הבעיות הגנטיות של בנך עוד במהלך ההריון באמצעות אותה בדיקה גנטית שאבחנה את המחיקה בכרומוזום 10 לאחר הלידה.
כאשר יש לאם קרוב משפחה מדרגה ראשונה, כמו אח, שסובל ממגבלה שכלית התפתחותית הרופא אשר מבצע את מעקב ההריון חייב להפנות את האישה לייעוץ גנטי ואם האישה לא מקבלת הפניה כזו המדובר בכל מקרה ברשלנות רפואית.
במסגרת הייעוץ הגנטי סביר להניח כי היו מסבירים לך האפשרות לבצע בדיקת מי שפיר אשר כוללת גם בדיקת צ'יפ גנטי.
מעבר לכך, גם ללא קרוב משפחה עם בעיות התפתחות מוטלת חובה על הרופא אשר מבצע את מעקב ההריון להסביר לאישה על האפשרות לבצע בדיקת מי שפיר כדי לשלול קיום של מוטציות גנטיות העלולות לגרום למחלות ומומים קשים בעובר.
הסבר זה חייב להינתן לכל אישה בכל הריון גם לפני גיל 35 וללא יוצא מן הכלל, לא כל שכן כאשר לאשה אח הלוקה במוגבלות שכלית.
לעניין המוטציה הגנטית שאובחנה אצל הילד, הרי שאצל למעלה מ–80% מהילדים עם שינוי גנטי 10p deletion ימצאו עיכוב התפתחותי ואצל כ-50%  מהם יאותר ליקוי בשמיעה, שאף עשוי להחריף עם השנים.
אם לא קיבלת הסבר על הבדיקות הגנטיות שאותן ניתן וחשוב לעשות בהריון ולא הופנת לקבלת ייעוץ גנטי עקב מצבו המוכר של אחיך, הרי שניתן להניח שהרופאים התרשלו במילוי תפקידם. במקרה כזה ראוי להקדים ולפנות להתייעצות אישית עם עורך דין מנוסה בתחום, במטרה להעריך את האפשורת להגשת תביעת פיצויים.
קריאה נוספת: נישואים בין קרובי משפחה והתפתחות מוטציות גנטיות